Arantza Portabales

**María Aránzazu Portabales Santomé**, máis coñecida como **Arantza Portabales**, nada en Donostia o 27 de xaneiro de 1973, é unha escritora galega en lingua castelá e galega.

## Traxectoria
Filla de emigrantes galegos, regresou coa súa familia a Marín en 1985. Licenciouse en Dereito pola Universidade de Santiago de Compostela e traballa como funcionaria da Escala Superior de Finanzas da Xunta de Galicia. Vive en Teo.

Comezou a escribir en 2013, no xénero do microrrelato. Mantén activo o blog de microficción *Una nube de historias* no que publica regularmente microficción.

Con *Deixe a súa mensaxe despios do sinal* (2017) foi finalista do Premio San Clemente e  do Premio Novela Europea Casino de Santiago. A novela foi traducida ao español, italiano, alemán e hebreo. 

En 2019 publicou a novela negra *Beleza Vermella* ao mesmo tempo en galego (Galaxia) e castelán (Lumen). Tamén traducida ao italiano.

## Obra
### Serie dos inspectores Abad e Barroso 
* *Beleza vermella* (2019). Galaxia. 428 páxs. ISBN 978-84-9151-317-9. *Belleza Roja* (2019). Lumen. 432 páxs. ISBN 978-8426406170.
* *A vida secreta de Úrsula Bas*. 2021. Galaxia. 452 páxs. ISBN 978-84-9151-623-1. Edición en castelán ISBN 9788426409102, Lumen.
* *O home que matou a Antía Morgade* (2023). Vigo: Galaxia. 456 páxs. ISBN 978-84-9151-967-6. En castelán ISBN 9788426423863, Lumen, 2023.

### Serie *Os crimes de Loeiro*, protagonizada por Santaclara & Araújo 
**Asasinato na Casa Rosa* (2025). Vigo: Galaxia. 406 páxs. ISBN 978-84-1176-360-8. Edición en castelán, ISBN 9788426426710, Lumen. 
**Asasinato no Muíño do Cura* (2026). Vigo: Galaxia. 388 páxs. ISBN 978-84-1176-578-7. Edición en castelán, ISBN 978-8426433473, Lumen 

### Outras 
**A Celeste la compré en un rastrillo* (2015). Bululú, Lenguas del Ornitorrinco. 160 páxs. ISBN 9788494137655. (Microrelatos en castelán).
**Sobrevivindo* (2015). Galaxia. 136 páxs. ISBN 978-84-9865-643-5. Nova versión ampliada en 2022, 226 páxs. ISBN 978-84-9151-788-7.
**Deixe a súa mensaxe despois do sinal*  (2017). Galaxia. 324 páxs. ISBN 978-84-9151-081-9. *Deje su mensaje después de la señal* (2018). Lumen. 272 páxs. ISBN 9788426405609.[miniatura|Con [Susana Pedreira na presentación de *Beleza vermella* na Libraría Cronopios de Pontevedra (12/06/2019)]]
**Historias de mentes* (2020). Bululú. Ilustracións de Javier Zabala. 120 páxs. ISBN 978-84-122577-4-8. Edición en castelán ISBN 978-84-122577-5-5.

### Obras colectivas 
* *Relatos da Ulloa*, 2019, Instituto de Estudos Ulloáns/Gadis.
Participou noutros libros colectivos como *40 plumas e pico*, *As palabras contadas*, *Lectures d’Espagne*, volume 2, *Purorrelato de Casa África* e *Escribo3*.

## Premios 
* Gañadora do XV Premio de novela por entregas de La Voz de Galicia con *Sobrevivindo* en 2015.
* En 2017 con *Circular C1: Cuatro Caminos-Embajadores* foi Premio de Narración Breve da UNED e o microrrelato *Las Musas* resultou gañador anual do Concurso da Microbiblioteca de Barberà del Vallès.
* Resultou gañadora e finalista de diversos certames literarios: Relatos en Cadea, Wonderland e Esta Noche Te Cuento.
*2021: primeiro premio do Certame de Narracións Breves Manuel Murguía de Arteixo por *Xanelas*.
**Deixe a súa mensaxe despois do sinal* mellor obra traducida a outra lingua europea do premio Novela Europea convocado polo Casino de Santiago en 2021.
*Premio Tormo Negro Masfarné 2023, por *Sobreviviendo*.

## Notas 
## Véxase tamén
### Ligazóns externas
*
*
*Presentación de "Deixe a súa mensaxe despois do sinal" en Cartabón. YouTube 03/03/2018
*Videoteca na AELG